Drumul Regelui este un drum cu adevărat deosebit din România. Are o însemnătate istorică și leagă două mari județe din țară. Din păcate însă, acesta a ajuns în paragină de ceva timp.
În România există o mulțime de locuri încărcate de istorie. Avem orașe mari din țară, fiecare cu povestea sa. Și drumurile însă sunt unele celebre. O mulțime de turiști vin la noi în țară pentru a se bucura de Transalpina sau de Transfăgărășan.
Dacă aceste două rute sunt unele destul de des vizitate, iată că altele au fost lăsate în urmă. Exemplu este chiar Drumul Regelui, care deși are o însemnătate istorică importantă, a ajuns o ruină.
Unde se află acest drum și de ce e așa important? Este vorba despre drumul care leagă Valea Mureşului, de la Castelul Săvârșin până în Valea Crișului Alb, la Vața Băi. Acesta a fost construit la inițiativa Regelui Mihai, în perioada interbelică.
De aici și numele de ”Drumul Regelui”. Totuși, în ultimii ani, se pare că nimănui nu i-a mai păsat de el. Cel puțin până acum, când șoseaua urmează să fie readusă la viață cu bani europeni.
„Este un drum foarte important în principal datorită faptului că a fost realizat în perioada interbelică la iniţiativa Regelui Mihai. Practic leagă Valea Mureşului, de la Castelul Săvârșin până în Valea Crișului Alb, la Vața Băi”, a spus Daniel Iancu, cercetător științific Muzeul Civilizației Dacice și Romane Deva, conform observatornews.ro.
Acum, autoritățile din Arad și Hunedoara au decis să colaboreze. Drumul Regelui va fi restaurat cu fonduri europene nerambursabile și o să strălucească din nou. Valoarea investiției se ridică la aproape 40 de milioane de euro.
Odată finalizate lucrările însă, drumul istoric ar putea fi unul de vis. De asemenea, cel mai probabil va atrage și turiștii ca un magnet având în vedere povestea sa, dar și peisajul din zonă. Iar localnicii sunt și ei încântați de acest lucru.
La rândul său, unul dintre primarii de aici a dezvăluit că odată ce acest drum va renaște din propria cenușă, turismul ar putea să fie unul ca altă dată, ba chiar s-ar putea și dezvolta mai bine.
„Pentru noi ca şi comunitate ar fi foarte benefic pentru că ar aduce mai mulţi turişti din zonă şi eu cred că la noi la Vaţa turismul ar fi cel care ar dezvolta comuna”, a dezvăluit Liviu Ioan Linţă, primar comuna Vaţa de Jos.